laion/Wikipedia-Exotic huggingface dataset:
গৌর ক্ষ্যাপা

গৌর ক্ষ্যাপা (১৫ আগস্ট ১৯৪৭ – ২৬ জানুয়ারি ২০১৩) ছিলেন একজন বাঙালি বাউল গায়ক এবং দার্শনিক। তার দর্শন তত্ত্বের সাথে সম্পর্কিত। তিনি তার রাধা-কৃষ্ণ সম্পর্কিত গানের জন্য বিখ্যাত ছিলেন। তিনি ভাসার এবং ব্রাউন বিশ্ববিদ্যালয়ে দর্শনের পাঠদান করেছিলেন। তিনি বিভিন্ন কনসার্টে বব ডিলান, বব মিলার এবং জ্যানিস জপলিনের সাথে পরিবেশন করেছিলেন। তিনি পোলিয় মঞ্চ নির্দেশক এবং তাত্ত্বিক জেরজি গ্রোটোস্কির সাথেও কাজ করেছিলেন। তিনি পিটার ব্রুকের ১৯৮৯ সালের "দ্য মহাভারত" চলচ্চিত্রে পরিবেশনের জন্য মার্কিন যুক্তরাষ্ট্র যেতে অস্বীকার করেছিলেন, যখন বলা হয়েছিল যে তিনি বৈধভাবে সঙ্গে গাঁজা (ঔষধ) বহন করতে পারবেন না। ২০১৩ সালের ২২ জানুয়ারি, শান্তিনিকেতনের কাছে ইলামবাজারে রাস্তার দুর্ঘটনার আক্রান্ত হবার পরে তাকে হাসপাতালে নেয়া হয়েছিল। ২৬ জানুয়ারি চিকিৎসাধীন অবস্থায় তিনি মারা যান। তার স্ত্রী দূর্গা দাসী ও কন্যা লক্ষ্মী। সনৎ দাস বাউল তার একমাত্র শিষ্য। ২০১৯ সালের ১৫ সেপ্টেম্বর, ভারতীয় রাজনীতিবিদ এবং পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায় টুইটারে গৌর ক্ষ্যাপার প্রতি শদ্ধা জানিয়েছেন। সহযোগী অ্যালবাম Le Chant Des Bauls - Manuche O Rautan (২০০২, পবন দাস বাউল, মিমলু সেন, নিমাই গোস্বামী সহ) "Legendary baul singer Gour Khyapa dies in accident"। নতুন দিল্লি: CNN-News18। ২৮ জানুয়ারি ২০১৩। সংগ্রহের তারিখ ২৩ অক্টোবর ২০২০।  "Gour Khyapa no more"। The Times of India। সংগ্রহের তারিখ ২৮ জানুয়ারি ২০১৩।  "Baul singer Gour Khyapa dead"। PTI। সংগ্রহের তারিখ ২৮ জানুয়ারি ২০১৩। [স্থায়ীভাবে অকার্যকর সংযোগ] Shoma A. Chatterji (১ জানুয়ারি ২০১৫)। "The Baul philosophy"। oneindiaonepeople। সংগ্রহের তারিখ ২৩ অক্টোবর ২০২০।  Banerjee, Mamata [@mamataofficial] (১৫ সেপ্টেম্বর ২০১৯)। "খ্যাতনামা বাউল শিল্পী গৌর ক্ষ্যাপার জন্মবার্ষিকীতে জানাই শ্রদ্ধার্ঘ্য" (টুইট)। ৭৮ জন কর্তৃক পুনঃটুইটকৃত – টুইটার-এর মাধ্যমে।  ডিস্কওগ্‌সে গৌর ক্ষ্যাপা ডিস্কতালিকা (ইংরেজি)
নাঁদগাঁও রাজ্য

নাঁদগাঁও রাজ্য (যা নন্দগাঁও বা রাজনন্দগাঁও নামে পরিচিত ছিল) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ বর্তমান ছত্তিশগড় রাজ্যের রাজনন্দগাঁও জেলার জেলাসদর রাজনন্দগাঁও শহরটি ছিল এই রাজ্যটির রাজধানী ও প্রশাসনিক সদর। এই রাজ্যে এটিই একমাত্র শহরাঞ্চল ছিল এবং শাসকগণ এখানেই বাস করতেন। রাজ্যটির প্রথম শাসক মহন্ত ঘাসিদাস ১৮৬৫ খ্রিস্টাব্দে ব্রিটিশ কোম্পানি দ্বারা সামন্ত রাজা স্বীকৃতি পান৷ প্রকাশিত সনদে স্বত্ববিলোপ নীতির উল্টোস্রোতে এই রাজ্যটিকে দত্তকপুত্র নেওয়ার যোগ্য বলেও উল্লেখ করে ব্রিটিশরা। পরে তারা রাজ্যের শাসক মহন্তদের রাজা উপাধি কে দেন। নাঁদগাঁও রাজ্য বা জমিদারি প্রতিষ্ঠার ইতিহাস খ্রিস্টীয় অষ্টাদশ শতাব্দী পুরাতন যখন শুরুর পাঞ্জাব অঞ্চল থেকে প্রহ্লাদ দাস নামে একজন ব্যবসায়ী এই অঞ্চলে আসেন। তিনি এসে রতনপুর নামক স্থানে বসবাস শুরু করেন, সেই সময় মারাঠা ভোঁসলের সাম্রাজ্য ছিল এটি। প্রহ্লাদ দাস ছিলেন হিন্দু ধর্মের বৈরাগী সম্প্রদায়ভুক্ত একজন যিনি কঠোর কৌমার্য পালনে ব্রতী ছিলেন। বৈরাগী শব্দটি এসেছে সংস্কৃত শব্দ বৈরাগ্য থেকে যার অর্থ জাগতিক সুখ থেকে মুক্তি। নির্বাচিত শিষ্যদের থেকে উত্তরসূরি নির্বাচনের সময়তার শিষ্য হরিদাস মহন্ত ঘোষিত হন এবং যথেষ্ট প্রভাব প্রতিপত্তি বৃদ্ধি করেন। প্রতিপত্তি বৃদ্ধির সাথে সাথে স্থানীয় মারাঠা শাসকদের তৎপরতায় তিনি ধর্মীয় উপদেষ্টা হিসেবে নিযুক্ত হন এবং পূর্বের তুলনায় অধিক ক্ষমতা লাভ করেন। প্রায় একশ বছর পর মহান্তরা নাগপুরের রাজার শাসনাধীন একটি সামন্ত রাজ্যের চারটি পরগনা নাঁদগাঁও, পাণ্ডদহ, মোহগাঁও এবং ডোঙ্গরগাঁও দখল করেন। ১৮৬৫ খ্রিস্টাব্দে চারটি সামন্ত পরগনা একত্রিত করে বৈরাগী সম্প্রদায়ের মহন্তরা নাঁদগাঁও নামে একটি দেশীয় রাজ্য গঠন করেন। ১৮৭৯ খ্রিস্টাব্দে সপ্তম মহন্ত ঘাসিদাস প্রথম বিবাহ করেন এবং উভয়ের এক পুত্র সন্তান জন্ম নিলে কৌমার্য ভঙ্গ ঘটে এবং রাজ্যটি নির্বাচিত শিষ্যপরম্পরা ব্যতিরেকে বংশপরম্পরা অনুযায়ী অগ্রসর হওয়া শুরু করে। রাজ্যটির অধিকাংশ বাসিন্দা ছিলেন গোণ্ড, তেলি, চামার, আহির প্রভৃতি সম্প্রদায়ের যারা রাজ্যের মোট ৫১৫ টি গ্রামে বসবাস করতেন। নাঁদগাঁও রাজ্যের শেষ শাসক ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগদানের চুক্তিপত্রে সম্মতিস্বাক্ষর করেন। নাঁদগাঁও দেশীয় রাজ্যের শাসকরা মহন্ত উপাধিতে ভূষিত হতেন। ১৮৬৫ – নভেম্বর ১৮৮৩ : মহন্ত ঘাসিদাস নভেম্বর ১৮৮৩ – ১৮৯৭ : মহন্ত বলরাম দাস (নিজের ব্যবহারে ২ জানুয়ারি ১৮৯৩ খ্রিস্টাব্দ থেকে রাজা বাহাদুর উপাধি ধারণ) ১৮৯৭ – ২৫ মে ১৯১২ : মহন্ত রাজেন্দ্র দাস ২৪ জুন ১৯১৩ – ১৮ সেপ্টেম্বর ১৯৪০ : মহন্ত সর্বেশ্বর দাস ১৮ সেপ্টেম্বর ১৯৪০ – ১৫ আগস্ট ১৯৪৭ : মহন্ত দিগ্বিজয় দাস চিসাম, হিউ, সম্পাদক (১৯১১)। "Nandgaon"। ব্রিটিশ বিশ্বকোষ। 19 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 161। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Chhattisgarh ki Riyaste/Princely stastes aur Jamindariyaa। Raipur: Vaibhav Prakashan। আইএসবিএন 81-89244-96-5।  Chhattisgarh ki Janjaatiyaa/Tribes aur Jatiyaa/Castes। Delhi: Mansi publication। আইএসবিএন 978-81-89559-32-8।  The Tribes and Castes of the Central Provinces of India "Nandgaon Princely State"। ৮ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।  Princely States of India[স্থায়ীভাবে অকার্যকর সংযোগ]
এএফআইয়ের ১০ শীর্ষ ১০

এএফআইয়ের ১০ শীর্ষ ১০ দশটি ক্লাসিক চলচ্চিত্র ঘরণার দশটি শ্রেষ্ঠ মার্কিন চলচ্চিত্রকে সম্মানিত করে। আমেরিকান ফিল্ম ইনস্টিটিউট (এএফআই) কর্তৃক উপস্থাপিত, এই তালিকা সিবিএসের একটি টেলিভিশনে বিশেষে ২০০৮ সালের ১৭ জুনে প্রচারিত হয়েছিল। উক্ত অনুষ্ঠানে বিভিন্ন অভিনেতা ও পরিচালকের মধ্যে ক্লিন্ট ইস্টউড, কোয়েন্টিন টারান্টিনো, কার্ক ডগলাস, হ্যারিসন ফোর্ড, মার্টিন স্কোরসেজি, স্টিভেন স্পিলবার্গ, জর্জ লুকাস, রোমান পোলান্‌স্কি, এবং জেন ফন্ডা, চলচ্চিত্রে তাদের প্রশংসা এবং ব্যক্তিগত অবদান নিয়ে আলোচনা করেছেন। মনোনীত চলচ্চিত্রগুলির সম্পূর্ণ তালিকা আমেরিকান ফিল্ম ইনস্টিটিউটের ওয়েবসাইটে উপলব্ধ। আজ অবধি, এএফআইয়ের কাউন্টডাউন বিশেষগুলিতে এটি চূড়ান্ত কার্যক্রম। এএফআই "অ্যানিমেটেড" "একটি ঘরানা হিসেবে সংজ্ঞায়িত করেছে যেখানে চলচ্চিত্রটির চিত্রগুলি প্রাথমিকভাবে কম্পিউটার বা হাতে তৈরি করা হয়েছিল এবং অভিনেতারা চরিত্রগুলিতে কণ্ঠ দিয়েছেন। এএফআই "আদালত নাট্য" চলচ্চিত্রের একটি ধারা হিসেবে সংজ্ঞায়িত করেছে যেখানে চলচ্চিত্রের বর্ণনার ক্ষেত্রে বিচার ব্যবস্থা একটি গুরুত্বপূর্ণ ভূমিকা পালন করে। এএফআই বিগত সময়ের সিনেমাটিক ব্যাখ্যায় পটভূমি হিসেবে বৃহদাকারের চলচ্চিত্রের ঘরানাকে "মহাকাব্যিক" চলচ্চিত্র হিসেবে চিহ্নিত করে। এএফআই "অলীক কল্পকাহিনী" বা "ফ্যান্টাসি"কে চলচ্চিত্রের একটি ধরনা হিসেবে সংজ্ঞায়িত করে যেখানে লাইভ-অ্যাকশন চরিত্রগুলি প্রাকৃতিক বিশ্বের নিয়মকে অতিক্রম করে এমন কল্পিত পটভূমি এবং / অথবা অভিজ্ঞতা পরিস্থিতিতে বাস করে। এএফআই "দুর্বৃত্ত চলচ্চিত্র" একটি ঘরণা হিসেবে সংজ্ঞায়িত করেছে যা একটি আধুনিক বিন্যাসে সংগঠিত অপরাধ বা বিভ্রান্ত অপরাধীদের কেন্দ্র করে। এএফআই "রহস্য" কে একটি ঘরাণা হিসেবে সংজ্ঞায়িত করেছে যা অপরাধের সমাধানের আশেপাশে আবর্তিত। AFI defines "romantic comedy" as a genre in which the development of a romance leads to comic situations. AFI defines "science fiction" as a genre that marries a scientific or technological premise with imaginative speculation. AFI defines "sports" as a genre of films with protagonists who play athletics or other games of competition. এএফআই "পশ্চিমা" একটি ঘরাণাকে হিসাবে সংজ্ঞায়িত করেছে যা চেতনা, সংগ্রাম এবং নতুন সীমান্তের পতনকে আমেরিকান ওয়েস্টের পটভূমিতে নির্মিত। Source: AFI Crowns Top 10 Films in 10 Classic Film Genres - ComingSoon.net "AFI's 10 Top 10"। আমেরিকান ফিল্ম ইনস্টিটিউট (ইংরেজি ভাষায়)। সংগ্রহের তারিখ ১১ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "CBS Announces "AFI 10 Top 10" to Honor Greatest Films to Air"। সিনেমা স্পাইডার (ইংরেজি ভাষায়)। জুন ২০০৮। সংগ্রহের তারিখ ১১ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) AFI Crowns Top 10 Films in 10 Classic Film Genres - ComingSoon.net AFI's 10 Top 10 Official playlist on YouTube Filmsite
মার্ক প্রিস্ট

মার্ক ওয়েলিংস প্রিস্ট (ইংরেজি: Mark Priest; জন্ম: ১২ আগস্ট, ১৯৬১) ওয়েস্ট কোস্টের গ্রেমাউথ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, বামহাতে নিচেরসারিতে ব্যাটিং করতেন ‘পোপেই’ ডাকনামে পরিচিত মার্ক প্রিস্ট। ১৯৮৪-৮৫ মৌসুম থেকে ১৯৯৮-৯৯ মৌসুম পর্যন্ত মার্ক প্রিস্টের প্রথম-শ্রেণীর খেলোয়াড়ী জীবন চলমান ছিল। ক্যান্টারবারির পক্ষে ধারাবাহিকভাবে খেলা চালিয়ে যান। কিন্তু, আন্তর্জাতিক অঙ্গনে এর ব্যতয় দেখা যায়। জাতীয় দলে তার অবস্থান সংক্ষিপ্ত সময়ের ছিল ও দলে তার অবদান ফলপ্রসূ ছিল না। ক্যান্টারবারি দলের পক্ষে ২৯০ উইকেট লাভের মাধ্যমে সর্বোচ্চ উইকেট শিকারীতে পরিণত হন। পরবর্তীতে, ফেব্রুয়ারি, ২০১৯ সালে টড অ্যাসলে তার এর রেকর্ড ভঙ্গ করেন। ১৯৯৮-৯৯ মৌসুমে ৩০০তম প্রথম-শ্রেণীর উইকেট লাভের পর অবশেষে খেলা থেকে অবসর গ্রহণ করেন তিনি। সমগ্র খেলোয়াড়ী জীবনে তিনটিমাত্র টেস্ট ও আঠারোটি একদিনের আন্তর্জাতিকে অংশগ্রহণ করেছেন মার্ক প্রিস্ট। ৭ জুন, ১৯৯০ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ জুন, ১৯৯৮ তারিখে কলম্বোয় স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি। ধীরগতিসম্পন্ন বোলার ও মাঝারিসারির বামহাতি ব্যাটসম্যান মার্ক পোপেই প্রিস্ট সাত বছরের অধিক সময় নিয়ে মাত্র তিনটি টেস্ট ও আঠারোটি একদিনের আন্তর্জাতিকে অংশগ্রহণের সুযোগ লাভ করেছিলেন। তবে, ঘরোয়া পর্যায়ের সফলতা আন্তর্জাতিক অঙ্গনে কখনো মেলে ধরতে পারেননি তিনি। ১৯৯০ সালে নিউজিল্যান্ড দলের সাথে ইংল্যান্ড গমনের সুযোগ পান। তাকে ঘিরে অনেক প্রত্যাশা থাকলেও মাত্র ১৪ উইকেট পেয়েছিলেন তিনি যা বেশ নিরাশজনক ছিল। "Black Cap Todd Astle becomes Canterbury's leading wicket taker"। Stuff। সংগ্রহের তারিখ ২৩ ফেব্রুয়ারি ২০১৯।  "Cricket: Defending champions CD Stags lose 21-match trot, top-rung perch after Canterbury win"। NZ Heralds। সংগ্রহের তারিখ ২৩ ফেব্রুয়ারি ২০১৯।  ক্রিস কাগেলিন ডেভিড ও’সালিভান ক্যান্টারবারি ক্রিকেট দল নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে মার্ক প্রিস্ট (ইংরেজি) ক্রিকেটআর্কাইভে মার্ক প্রিস্ট (সদস্যতা প্রয়োজনীয়) (ইংরেজি)
রায়গড় রাজ্য

রায়গড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটি গোণ্ড জাতির রাজগোণ্ড বংশের রাজাদের দ্বারা শাসিত হতো। রায়গড় জমিদারিটি ১৬২৫ খ্রিস্টাব্দে প্রতিষ্ঠিত হয়েছিল। ১৯১১ খ্রিস্টাব্দে এই জমিদার ও ব্রিটিশদের দ্বারা দেশীয় রাজ্যের মর্যাদা পায়। রাজ্যটি ৩,৮৪৮ বর্গ কিলোমিটার জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিল ১,৭৪,৯২৯ জন। রাজ্যটির রাজধানী সদরদপ্তর ছিল রায়গড় শহরে ১৯০১ খ্রিস্টাব্দে এর জনসংখ্যা ছিল ৬,৭৬৪ জন। রায়গড়ের রাজারা বর্তমান ওড়িশার বড়গড় অঞ্চলেও নিজেদের জমিদারিত্ব প্রতিষ্ঠা করেছিলেন।ওই অঞ্চল অধিক পরিচিত হওয়ায় তারা বড়গড়ের জমিদার নামেও পরিচিত ছিলেন। ১৬২৫ খ্রিস্টাব্দ নাগাদ সম্বলপুরের রাজা দার্য সিংহকে রায়গড়ের সিংহাসনে সামন্ত রাজা হিসেবে বসান। ১৯১১ খ্রিস্টাব্দে ভারতে ব্রিটিশ শাসন চলাকালীন রাজা বাহাদুর ভূপ দেওসিংহের রাজত্বকালে এই জমিদারিটি দেশীয় রাজ্যে উন্নীত হয়। রাজ্যটির উল্লেখযোগ্য শাসকদের মধ্যে রয়েছেন দেবনাথ সিংহ যিনি সিপাহী বিদ্রোহের সময় ব্রিটিশদের সহায়তা করেছিলেন। অন্যান্য উল্লেখ্য রাজা হলেন রাজা বাহাদুর ভূপ দেওসিংহ, রাজা চক্রধর সিংহ প্রমূখ। রাজা চক্রধর সিংহ কত্থক নাচ এবং হিন্দুস্তানি সংগীতের তার দক্ষতার জন্য পরিচিত ছিলেন। তিনি গানের জগতে নতুন ‌রায়গড় ঘরানার স্রষ্টা। তাহার পুত্র রাজা ললিত কুমার সিংহ ছিলেন এই রাজ্যের শেষ রাজা তিনি ১৯৪৭ খ্রিস্টাব্দে ১৪ই ডিসেম্বর তারিখে রাজ্যটি ভারতে সংযুক্তির কথা পরিকল্পনা করেন। এই রাজ্যটির সাথে অন্যান্য দেশীয় রাজ্য তথা জশপুর, সক্তী, সারণগড় এবং উদয়পুর রাজ্যকে একত্রিত করে গঠন করা হয় রায়গড় জেলা যা বর্তমানে ছত্তিশগড় রাজ্যে অবস্থিত। ১৮০০ - ১৮৩০ জুঝর সিংহ ১৮৩০ - ১৮৬৩ দেবনাথ সিংহ ১৮৬৩ - ১৮৯০ ঘনশ্যাম সিংহ ১৮৯০ - ১৯১১ ভূপদেও সিংহ ১৯১১ - ২২ মার্চ ১৯১৭ ভূপদেও সিংহ ২২ মার্চ ১৯১৭ - ফেব্রুয়ারি ১৯২৪ রাজা নেতুয়ার সিংহ ২৩ আগস্ট ১৯২৪ - ১৫ আগস্ট ১৯৪৭ লালচক্রধর সিংহ ১৫ আগস্ট ১৯৪৭ - ১ আগস্ট ১৯৪৮ ললিতকুমার সিংহ "King Chakradhar Singh"। Raigarh district, Official website। ২২ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৪।  "Raigarh State"। Imperial Gazetteer of India, Volume 21। ১৯০৯। পৃষ্ঠা 45–47। সংগ্রহের তারিখ ২০১৪-০২-১৯।  Princely States of India Indian States: A Biographical, Historical, and Administrative Survey edited by Arnold Wright। ১৯২২। পৃষ্ঠা 625–626।  Report on the Administration of the Feudatory States of the Central Provinces 1921 pp:37-38 Raigarh darbar by P. D. Ashirwadam Agam Kala Prakashan, 1990 On the contribution of Chakradhar Singh, Raja of Raigarh, 1905-1947, to Kathak dance and Hindustani music. Publication by Gokhale Institute of Politics and Economics - 1973- Issue 61 - Page 346 India Today 1992- Page 74
রামতারণ সান্যাল

রামতারণ সান্যাল (English Ramtaran Sanyal ) ( ১৮৫৮ - ২৩ অক্টোবর ১৯১২) ছিলেন বিখ্যাত সংগীতাচার্য ও মঞ্চাভিনেতা। ঊনিশ শতকের দ্বিতীয়ার্ধে বাংলা নাট্যজগতে নাট্যগীতির অগ্রগণ্য সুরস্রষ্টা ছিলেন তিনি। রামতারণ সান্যালের জন্ম বৃটিশ ভারতের অধুনা বাংলাদেশের ফরিদপুর বর্তমানে রাজবাড়ি জেলার বালিয়াকান্দি উপজেলার খালকুলা গ্রামে। পিতা বৈকুণ্ঠতারণ সান্যাল । রামতারণ বিভিন্ন গীতিনাট্যের সুর ও তাল শিক্ষা দিতেন। নাট্যজগতে প্রথম সুরারোপ করেন "আদর্শ সতী" নাটকে। এই নাটকে সত্যবানের ভূমিকায় এবং "কামিনীকুঞ্জ" নাটকে শ্রীকৃষ্ণের ভূমিকায় অভিনয় করতেন। ১৮৭২এ প্রতিষ্ঠিত সাধারণ রঙ্গালয়ের প্রথম যুগে নাট্যগীতির অগ্রগণ্য সুরস্রষ্টা ছিলেন তিনি। ১৮৭৬ খ্রিস্টাব্দের ১৯ শে ফেব্রুয়ারি গ্রেট ন্যাশনাল থিয়েটারে অভিনীত উপেন্দ্রনাথ দাস রচিত প্রবল আলোড়ন সৃষ্টিকারী ব্যঙ্গনাট্য 'জগদানন্দ ও যুবরাজ'-এর সঙ্গীত পরিচালক ছিলেন তিনি। ১৮৭৬ খ্রিস্টাব্দের ৪ঠা মার্চ গ্রেট ন্যাশনাল থিয়েটারে গীতি নাট্য ‘সতী কি কলঙ্কিনী’ অভিনয়কালে কলকাতা পুলিশের ডেপুটি কমিশনার প্রেক্ষাগৃহে প্রবেশ করে থিয়েটারের মালিক, নাট্যকার ও অন্যান্য কলাকুশলীদের গ্রেপ্তার করে। তাঁদের মধ্যে সঙ্গীত পরিচালক রামতারণ সান্যালও ছিলেন। এই বছরেই ইংরাজ সরকার লাগু করেন কুখ্যাত নাট্যনিয়ন্ত্রণ আইন। বাংলার সাধারণ রঙ্গালয়ের বয়স তখন সবেমাত্র চার বছর। রামতারণের পূর্বে থিয়েটারে সঙ্গীত শিক্ষা দিতেন মদনমোহন বর্মন। সঙ্গীত পরিচালক রূপে থিয়েটারে প্রবেশ করলেও রামতারণ অভিনয়ও করতেন গিরিশচন্দ্রের অনেক নাটকে সঙ্গীত পরিচালনার সঙ্গে অভিনয়ও করেছেন। তার পূর্বে নাটকের গানে পুরাতন গানের প্রচলিত সুর ব্যবহার করা হত। সেই অনুযায়ী নাট্যকাররা তাদের মনের মত কথা বসাতেন। গিরিশচন্দ্রও এই রীতিতে নাট্যগীতি রচনা করতেন। রামতারণই প্রথম গিরিশচন্দ্রকে বললেন তার মনের মত নাট্যগীতি রচনা করতে এবং গানের নাটকীয়তার প্রকৃতি অনুসারে সুর রচনা শুরু করেন। অর্থাৎ সুর অনুযায়ী কথা নয় কথা অনুযায়ী সুরসংযোগ। নাট্যসঙ্গীত রচনার ক্ষেত্রে এ ছিল এক আমূল পরিবর্তন। গিরিশচন্দ্রের বহু কীর্তিমান নাটক 'চৈতন্যলীলা', বেল্লিক বাজার, মলিনা বিকাশ, পারস্যপ্রসূন, 'প্রফুল্ল', মায়াতরু, প্রভাস যজ্ঞ, মোহিনী প্রতিমা, মলিনমালা,পলাশীর যুদ্ধ, 'বিল্বমঙ্গল ঠাকুর' প্রভৃতি মঞ্চসফল নাটকে নাট্যসঙ্গীত রচনা করেছিলেন তিনি এবং ‘অপেরা মাষ্টার’ নামে পরিচিত হয়েছিলেন। তার নৈপুণ্যে ন্যাশনাল থিয়েটারে বহু গীতিনাট্য সুঅভিনীত হয়েছে। মঞ্চে অভিনয়ের চেয়ে সংগীতের তাল-মাত্রা প্রভৃতিতে বেশি মনোযোগ দিতেন। তারা সুন্দরী-সহ বহু অভিনেত্রীর সংগীত শিক্ষক ছিলেন তিনি। রামতারণ সান্যাল ১৩১৯ বঙ্গাব্দের ৬ ই কার্তিক (ইংরাজী ২৩ শে অক্টোবর ১৯১২ খ্রিস্টাব্দে) পরলোক গমন করেন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৬৬১, আইএসবিএন ৯৭৮-৮১-৭৯৫৫-১৩৫-৬ ""বাংলা গানের সেকাল একাল পর্ব ৫""। ২০২০-১০-২৬ তারিখে মূল থেকে আর্কাইভ করা। সংগ্রহের তারিখ ২০২০-১০-২৩।
আব্দুল্লাহ বিন সাল্লিহ

আব্দুল্লাহ মুহাম্মদ বিন সাল্লিহ (আরবি: عبد الله بن صليح, ইংরেজি: Abdullah Bin Salleh; জন্ম: ২ সেপ্টেম্বর ১৯৪৮; আব্দুল্লাহ বিন সাল্লিহ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল-নাসর এবং সৌদি আরব ফুটবল দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন রক্ষণভাগের খেলোয়াড় হিসেবে খেলেছেন। ১৯৬৬ সালে, সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি বেশ কয়েকটি ম্যাচে অংশগ্রহণ করেছেন। "Classic Football: Al Nasr"। Fifa.com। ২২ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১০।
কিম সোকজিন

কিম সোকজিন (কোরীয়: 김석진, জন্ম - ০৪ ডিসেম্বর, ১৯৯২), যিনি তার স্টেজ নাম জিন (কোরীয়: 진) নামেও পরিচিত, হচ্ছেন একজন দক্ষিণ কোরিয়ান গায়ক এবং সংগীত-রচয়িতা। তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন। জিন বিটিএস-এর সাথে তিনটি একক গান লিখেছেন এবং প্রকাশ করেছেন: "অ্যাওয়েক" (২০১৬), "এপিফ্যানি" (২০১৮), এবং "মুন" (২০২০), যা সবই দক্ষিণ কোরিয়ার গাওন ডিজিটাল চার্টে স্থান পেয়েছে। ২০১৯ সালের জুন মাসে জিন তার প্রথম একক গান, দি ডিজিটাল ট্র্যাক "টুনাইট" প্রকাশ করেন। তিনি ২০১৬ সালে সম্প্রচারিত ধারাবাহিক "হাওয়ারং: দি পোয়েট ওয়ারিয়ার ইয়ুথ" এর সাউন্ডট্র্যাক "ইভেন ইফ আই ডাই, ইটস ইউ" গানটি বিটিএস সদস্য ভি এর সঙ্গে একত্রে গেয়েছেন। জিন অনেক সমালোচনামূলক প্রশংসা পেয়েছেন তার ফলসেটো এবং গায়ক হিসাবে আবেগের পরিসরের জন্য। জিন ০৪ ডিসেম্বর, ১৯৯২ সালে গোয়াছন , গিয়োঙ্গি-দো, দক্ষিণ কোরিয়াতে জন্মগ্রহণ করেন। পরিবারে তাঁর মা, বাবা এবং একজন বড় ভাই আছেন। উইকিমিডিয়া কমন্সে কিম সোকজিন সংক্রান্ত মিডিয়া রয়েছে। Russell, Mark James (২০১৪-০৪-২৯)। K-POP Now!: The Korean Music Revolution (ইংরেজি ভাষায়)। Tuttle Publishing। আইএসবিএন 978-1-4629-1411-1।  "BTS"। Big Hit Entertainment। ২০১৯-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৩-০৭-২৩।  "진 프로필"। people.search.naver.com (কোরীয় ভাষায়)। Naver। মে ১৪, ২০১৮। এপ্রিল ৭, ২০১৯ তারিখে মূল থেকে আর্কাইভ করা। সংগ্রহের তারিখ জুলাই ৭, ২০১৮।
অতিক্রিয়াশীল সহমহামারী

অতিক্রিয়াশীল সহমহামারী (ইংরেজি: syndemic বা Synergistic epidemic) বলতে কোনও জনসমষ্টির মধ্যে একই স্থানে ও একই সময়ে বিদ্যমান দুই বা ততোধিক মহামারীর গুচ্ছবদ্ধতা ও আন্তঃক্রিয়ার পরিণামে মাত্রাতিরিক্ত রোগীর সৃষ্টি হবার ঘটনাকে বোঝায়। জৈবিক দৃষ্টিকোণ থেকে কোনও জনসমষ্টির বহুসংখ্যক রোগীর মাঝে আন্তঃক্রিয়া ঘটলে এবং এসব ব্যক্তি গুচ্ছবদ্ধ হয়ে বসবাস করলে তাদের মধ্যে অনেকের দেহে দুই বা ততোধিক রোগের উপস্থিতি দেখা দেয়, যে ব্যাপারটিকে অতিক্রিয়াশীল মহামারী বলে নির্দেশ করা যায়। আবার, জৈবিক আন্তঃক্রিয়া ও গুচ্ছীভবনের বাইরেও সামাজিক ও পরিবেশগত কারণেও (যেমন দারিদ্র্য, অস্বাস্থ্যকর পরিবেশ, জলবায়ু পরিবর্তন, বায়ুদূষণ, স্বাস্থ্যসেবায় আর্থসামাজিক বৈষম্য, সামাজিক কাঠামোগত সহিংসতা, ইত্যাদি) অতিক্রিয়াশীল সহমহামারীর সৃষ্টি হতে পারে। মার্কিন চিকিৎসা নৃবিজ্ঞানী মেরিল সিঙার ১৯৯০-এর দশকে মার্কিন যুক্তরাষ্ট্রের অবহেলিত জনসম্প্রদায়ে এইডস ও যক্ষ্মা রোগের মহামারীর সম্মিলনে সৃষ্ট অবস্থাটির বর্ণনা দিতে গিয়ে অতিক্রিয়াশীল সহমহামারী পরিভাষাটি ব্যবহার করেন। তিনি মহামারী সৃষ্টিকারী প্রতিটি রোগকে সংকীর্ণ দৃষ্টিকোণ থেকে আলাদা করে না দেখে এগুলিকে জৈবিক, সামাজিক ও পরিবেশগত দৃষ্টিভঙ্গি থেকে সামগ্রিকভাবে পর্যবেক্ষণ করে জনস্বাস্থ্যের উপর এদের সম্মিলিত নেতিবাচক প্রভাবের উপরে জোর দেন। দুইটি মারাত্মক রোগ একই সময়ে হলেই সেটিকে অতিক্রিয়াশীল সহমহামারী বলা হয় না। অতিক্রিয়াশীল সহমহামারীর আলোচনাতে আলোচ্য সম্প্রদায়ে বিভিন্ন অস্বাস্থ্যকর অবস্থা ও রোগের ঘনীভবন, এগুলির মধ্যকার আন্তঃক্রিয়া এবং একই সাথে এগুলির নেপথ্যের আর্থ-সামাজিক-পরিবেশগত কারণগুলি একত্রে আলোচিত হয় এবং এগুলির সামষ্টিক নেতিবাচক প্রভাব অধ্যয়ন করা হয়। উদাহরণস্বরূপ, করোনাভাইরাস রোগ ২০১৯ (কোভিড-১৯) একটি সংক্রামক ব্যাধি হলেও এতে সেসব রোগীর মৃত্যুর ঝুঁকি বেশি, যাদের পূর্ব থেকেই উচ্চ রক্তচাপ, মেদবাহূল্য বা অতিস্থূলতা, মধুমেহ রোগ, হৃৎরক্তবাহিকার রোগ, দীর্ঘমেয়াদী শ্বাসযন্ত্রীয় রোগ ও কর্কট রোগ বা ক্যান্সার বিদ্যমান। এর সাথে আর্থ-সামাজিক বৈষম্যজনিত কারণে সঠিক সময়ে সঠিক স্বাস্থ্যসেবার স্বল্প খরচে সহজলভ্যতার অভাবও বিশেষ বিশেষ জনসম্প্রদায়ের রোগীদের মৃত্যুর ঝুঁকি বহুগুণে বাড়িয়ে দেয়। এজন্য কোনও কোনও বিশেষজ্ঞ করোনাভাইরাস রোগকে একটি স্বতন্ত্র বৈশ্বিক মহামারী হিসেবে না দেখে এটিকে একটি বৈশ্বিক অতিক্রিয়াশীল সহমহামারীর অংশ হিসেবে গণ্য করা উচিত বলে মনে করেন। Singer, Merrill (২০০৬), "A dose of drugs, a touch of violence, a case of AIDS, part 2: Further conceptualizing the SAVA syndemic", Free Inquiry in Creative Sociology (34.1): 39–54 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Richard Horton (২৬ সেপ্টেম্বর ২০২০)। "Offline: COVID-19 is not a pandemic"। The Lancet। সংগ্রহের তারিখ ২৩ অক্টোবর ২০২০।
সাঁওতালি ভাষাভাষী অনুযায়ী ভারতের রাজ্যসমূহ

সাঁওতালি ভাষা হল অস্ট্রো-এশীয় ভাষাপরিবারের অন্তর্ভুক্ত মুন্ডা ভাষাগোষ্ঠীর একটি ভাষা। এটি ভারতের ঝাড়খণ্ড রাজ্যের স্থানীয় এবং সহসরকারি ভাষা। এছাড়াও ভারতের পশ্চিমবঙ্গ এবং ওড়িশা ও বিহার রাজ্যে যথেষ্ট সংখ্যক লোক এই ভাষায় কথা বলেন। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১৫তম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৭৪ লক্ষ যা ভারতের মোট জনসংখ্যার ০.৬১%। মাতৃভাষী বক্তার সংখ্যা অনুসারে এই ভাষাটি বিশ্বের ১৪০তম সর্বাধিক প্রচলিত ভাষা। নিচের তালিকাটি সাঁওতালি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা। ঝাড়খণ্ড দুমকা জেলা - ৫২৪৭৬১ (৩৯.৭১%) পাকুড় জেলা - ৩২৭৭৭৩ (৩৬.৪০%) জামতাড়া জেলা - ২৩০১৭৪ (২৯.১০%) সাহেবগঞ্জ জেলা - ২৫১৫৪৫ (২১.৮৬%) গোড্ডা জেলা - ২৭০৫৫৫ (২০.৬০%) পূর্ব সিংভূম জেলা - ৩৬৫১৮১ (১৫.৯২%) সরাইকেল্লা খরসোয়া জেলা - ১৬৬৩৪১ (১৫.৬২%) বোকারো জেলা - ২৩৪৮৫৮ (১১.৩৯%) দেওঘর জেলা -১৪৬৭২৫ (৯.৮৩%) গিরিডি জেলা - ২১৯৯৪৬ (৮.৯৯%) ধানবাদ জেলা - ২৩৩৫৪৪ (৮.৭০%) রাঁচি জেলা - ১৩৯৪৫০ (৪.৭৯%) রামগড় জেলা - ৪৩০১১ (৪.৫৩%) হাজারিবাগ জেলা - ৬০৩৪৬ (৩.৪৮%) পশ্চিম সিংভূম জেলা - ৫০৩২২ (৩.৩৫%) কোডারমা জেলা - ৩৭২৫ (০.৫২%) পশ্চিমবঙ্গ পুরুলিয়া জেলা - ৩২৭২৭০ (১১.১৭%) দক্ষিণ দিনাজপুর জেলা - ১৬২৩১৬ (৯.৬৮%) পশ্চিম মেদিনীপুর জেলা - ৫১২৬২০ (৮.৬৭%) বাঁকুড়া জেলা - ২৮৬৪২৭ (৭.৯৬%) বীরভূম জেলা - ২১০৩৪৪ (৬.০১%) বর্ধমান জেলা - ৩৭২৪৯৯ (৪.৮৩%) মালদহ জেলা - ১৬৬৭৭৩ (৪.১৮%) উত্তর দিনাজপুর জেলা - ১১৩৪৪৫ (৩.৭৭%) হুগলি জেলা - ১৩০৬৬৮ (২.৩৭%) দার্জিলিং জেলা - ১৮৪২৬ (১.০০%) জলপাইগুড়ি জেলা - ৩৫৪৯৯ (০.৯২%) মুর্শিদাবাদ জেলা - ৫০৩১০ (০.৭১%) ওড়িশা ময়ূরভঞ্জ জেলা - ৬২৫০৫০ (২৪.৮১%) বালেশ্বর জেলা - ৯৫৩৩৩ (৪.১১%) কেন্দুঝর জেলা - ৬৭৯১৩ (৩.৭৭%) ঢেঙ্কানাল জেলা - ১০৯০২ (০.৯১%) যাজপুর জেলা - ১৩৪৬৭ (০.৭৪%) অনুগুল জেলা - ৬৪৬২ (০.৫১%) আসাম কোকড়াঝাড় জেলা - ১০৫৫৪৪ (১১.৯০%) চিরাং জেলা - ২২৭৯৫ (৪.৭৩%) ওদালগুড়ি জেলা - ২৩২৩৮ (২.৭৯%) বাক্সা জেলা - ১৮৬৪৬ (১.৯৬%) শোণিতপুর জেলা - ১৩৮৪০ (০.৭২%) বিহার বাঁকা জেলা - ৮৫৫১৪ (৪.২০%) জামুই জেলা - ৬৪৩৯৫ (৩.৬৬%) কিশানগঞ্জ জেলা - ৫৮২৮৭ (৩.৪৫%) কাটিহার জেলা - ৯১২৯৮ (২.৯৭%) পূর্ণিয়া জেলা - ৮৩৮১৭ (২.৫৭%) আরারিয়া জেলা - ২৯৩৮৫ (১.০৫%) মহারাষ্ট্র গড়চিরোলী জেলা - ১০১৫৫৭ (৯.৪৭%) ২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী সাঁওতালিভাষীর তালিকা নিম্নরূপ: "Jharkhand gives second language status to Magahi, Angika, Bhojpuri and Maithili"। The Avenue Mail। ২১ মার্চ ২০১৮। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৯।  ১৯৯৭ http://www.tribalzone.net/language/santali.htm ওয়েব্যাক মেশিনে আর্কাইভকৃত ২৭ নভেম্বর ২০১৮ তারিখে "বক্তার সংখ্যা অনুসারে তফসিলভুক্ত ভাষা - ২০০১"। ভারতের জনগননা। ২ জানুয়ারি ২০১৮ তারিখে মূল থেকে আর্কাইভ করা।  Mikael Parkvall, "Världens 100 största språk 2007" (২০০৭-এ পৃথিবীর ১০০টি বৃহত্তম ভাষা), Nationalencyklopedin। http://www.censusindia.gov.in/2011census/C-16.html https://censusindia.gov.in/2011Census/Language_MTs.html https://censusindia.gov.in/Census_Data_2001/Census_Data_Online/Language/parta.htm http://www.censusindia.gov.in/Census_Data_2001/Census_Data_Online/Language/Statement3.htm
শক্তি রাজ্য

শক্তি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি প্রাথমিকভাবে ছত্তিশগড় রাজ্য এজেন্সির অন্তর্গতথাকলেও পরে এটিকে পূর্বাঞ্চলীয় রাজ্য এজেন্সির অংশীভূত করা হয়৷ ১৯০১ খ্রিস্টাব্দের জনগণনা অনুসারে রাজ্যটির রাজধানী শক্তিনগরের জনসংখ্যা ছিলো ১,৭৯১ জন৷ বর্তমানে এটি ছত্তিশগড় রাজ্যের জাঞ্জগীর চাঁপা জেলায় অবস্থিত৷ রাজ্যটি ৩৫৭ বর্গকিলোমিটার জুড়ে বিস্তৃত ছিলো এবং ১৯৮২ খ্রিস্টাব্দের জনগণনা অনুসারে এটির জনসংখ্যা ছিলো ২২,৮১৯ জন৷ রাজ্যের শাসক ছিলেন গোণ্ড এবং বার্ষিক রাজব্যয়নির্বাহী ভাতার পরিমান ছিলো ২৯,০০০ ভারতীয় মুদ্রা৷ ১৯৪৮ খ্রিস্টাব্দের ১লা জানুয়ারি তারিখে রাজ্যটি ভারতীয় অধিরাজ্যে যোগদান করে৷ শক্তি রাজ্যের শাসক ছিলেন রাজগোণ্ড বংশীয়। রাজ্যটির ইতিহাস এবং রাজ্যপত্তন সম্পর্কে বিশেষ ধারণা পাওয়া যায় না। তবে জনশ্রুতি অনুসারে সম্বলপুরের রাজার দুই যমজ সেনাপতি এই রাজ্য প্রতিষ্ঠা করেছিলেন বলে ধারণা করা হয়। বর্তমান ছত্রিশগড় রাজ্যের জাঞ্জগীর চাম্পা জেলায় অবস্থিত শক্তিনগর ছিল এই রাজ্যের রাজধানী ও প্রশাসনিক দপ্তর। রাজ্যটির শেষ স্বাধীন রাজা রাণা বাহাদুর লীলাধর সিংহ ১৮৯২ খ্রিস্টাব্দের ৩রা ফেব্রুয়ারি জন্মগ্রহণ করেন এবং ১৯১৪ খ্রিস্টাব্দের ৪ঠা জুলাই রাজ সিংহাসনে আরোহণ করেন৷ রাজপরিবারটি এখনো রয়েছে এবং বর্তমানে এটির বয়োজ্যেষ্ঠ ও প্রধান হলেন রাজা সুরেন্দ্র বাহাদুর সিংহ৷ তিনি ভারতীয় হকি দলের প্রতিনিধি এবং মধ্যপ্রদেশ সরকারের আওতায় দুবার মন্ত্রীপদ আলোকিত করেছেন৷ শক্তি দেশীয় রাজ্যের শাসকগণ রাণা উপাধিতে ভূষিত হতেন। .... – .... রুদ্র সিংহ .... – .... উদয় সিংহ .... – .... কিবাত সিংহ .... – .... কগন সিংহ .... – ১৮৩৭ কলন্দর সিংহ ১৮৩৭ – ১৯ জুন ১৮৫০ শূণ্যপদ ১৯ জুন ১৮৫০ – ১৮৭৫ রণজিৎ সিংহ ১৮৭৫ – ফেব্রুয়ারি ১৮৯২ শূণ্যপদ ফেব্রুয়ারি ১৮৯২ – ৪ জুলাই ১৯১৪ রূপনারায়ণ সিংহ ৪ জুলাই ১৯১৪ – ১৫ আগস্ট ১৯৪৭ লীলাধর সিংহ Sakti (Princely State) Indian Princely States